Euroopa Parlamendi ja nõukogu direktiiv 94/12/EÜ,

23. märts 1994,

mootorsõidukite heitgaaside tekitatud õhusaaste vastu võetavate meetmete kohta ja direktiivi 70/220/EMÜ muutmise kohta

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eelkõige selle artiklit 100a,

võttes arvesse komisjoni ettepanekut, [1]

võttes arvesse majandus- ja sotsiaalkomitee arvamust, [2]

tegutsedes asutamislepingu artiklis 189b ettenähtud korras

ning arvestadees, et:

tuleb võtta meetmeid siseturu raames; siseturg hõlmab sisepiirideta ala, kus on tagatud kaupade, isikute, teenuste ja kapitali vaba liikumine;

nõukogu poolt 22. novembril 1973. aastal heakskiidetud Euroopa Ühenduse esimeses keskkonnakaitsealases tegevusprogrammis [3] soovitati arvesse võtta viimaseid teaduse saavutusi võitluses atmosfääri saastumise vastu mootorsõidukite heitgaasidega ning vastavalt muuta varem vastuvõetud direktiive; viiendas tegevuskavas, mis nõukogu 1. veebruari 1993. aasta resolutsioonis [4] üldjoontes heaks kiideti, nähakse ette täiendavad meetmed, mis tuleb võtta mootorsõidukitest eralduvate saasteainete heitmete praeguste määrade tunduvaks vähendamiseks;

üksikud liikmesriigid ei saa piisaval määral saavutada eesmärki vähendada mootorsõidukitest väljapaiskuvate saasteainete taset ja tagada selliste sõidukite siseturu loomine ja toimimine, seepärast saab seda paremini saavutada mootorsõidukite põhjustatud õhusaaste vastu võetavaid meetmeid käsitlevate liikmesriikide õigusaktide ühtlustamisega;

tunnistatakse, et transpordi areng ühenduses on tekitanud märkimisväärseid keskkonnaprobleeme; mitmed ametlikud liiklustiheduse kasvu prognoosid on osutunud tegelikest näitajatest väiksemaks; seetõttu tuleks kõigi mootorsõidukite suhtes kehtestada ranged heitgaasinormid;

komisjon on vastu võtnud Euroopa programmi heitmete, kütuste ja mootoritehnoloogiate kohta (EPEFE); programm loodieesmärgiga tagada, et saastet käsitlevate tulevaste direktiividega seotud ettepanekutes otsitakse nii tarbija kui ka majanduse seisukohast parimaid lahendusi; programm moodustab osa panustest, mida võivad anda nii sõidukid kui neid liikumapanevad kütused;

nõukogu direktiiv 70/220/EMÜ, [5] mis käsitleb mootorsõidukite heitgaaside tekitatud õhusaaste vastu võetavaid meetmeid, on üks mitmest üksikdirektiivist tüübikinnitusmenetluse kohta, mis kehtestati nõukogu 6. veebruari 1970. aasta direktiiviga 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta [6];

direktiivis 70/220/EMÜ nähakse ette selliste sõidukite mootoritest väljapaiskuvate süsinikmonooksiidi ja põletamata süsivesinike heitkoguste piirväärtused; kõnealuseid piirväärtusi vähendati esmakordselt direktiiviga 74/290/EMÜ [7] ning täiendati komisjoni direktiivi 77/102/EMÜ [8] alusel lämmastikoksiidide lubatavate piirväärtustega; kolme kõnesoleva reostusliigi piirväärtusi vähendati järjestikku komisjoni direktiividega 78/665/EMÜ [9], 83/351/EMÜ [10] ja 88/76/EMÜ [11]; diiselmootoritest paisatavate tahkete osakeste heitmete piirväärtused seati sisse direktiiviga 88/436/EMÜ [12]; direktiivi 89/458/EMÜ [13] alusel seati sisse alla 1400 cm3 mootorsõidukite gaasiliste heitmete rangemad Euroopa standardid; neid standardeid on laiendatud kõigile sõiduautodele, nende mootori töömahust sõltumata, linnavälist sõitu sisaldava parendatud Euroopa katsetuskorra alusel, kütuseauru ja heitmetega seotud sõidukiosade vastupidavust käsitlevad nõuded ja diiselmootoriga varustatud sõidukite tahketest osakestest koosnevate saasteainete rangemad standardid kehtestati direktiiviga 91/441/EMÜ [14]; enam kui kuuele sõitjale mõeldud või vähemalt üle 2500 kg täismassiga sõiduautode, väikeste tarbesõidukite ja maastikusõidukite suhtes, mis kuuluvad direktiivi 70/220/EMÜ reguleerimisalasse ning mille suhtes varem kehtisid vähem ranged standardid, rakendatakse nüüd direktiivi 93/59/EMÜ alusel sõiduautode vastavate standarditega ranguselt samaväärseid standardeid, seejuures arvesse võttes kõnealuste sõidukite eritingimusi;

komisjoni selles valdkonnas tehtud töö on näidanud, et ühenduse tööstuse hetkel kasutatavat parimat tehnoloogiat saab veelgi parendada, võimaldamaks sõiduautodel täita märkimisväärselt vähendatud heitmete piirväärtusi; kavandatavaid standardeid kohaldatakse nii uute sõidukitüüpide tüübikinnituse kui toodangu vastavuskontrolli suhtes, sest muudetud proovivõtumeetod ja statistiline analüüs eemaldavad direktiivi 70/220/EMÜ eelmiste etappide alusel kehtestatud piirväärtuste lubatud hälbed;

pidades silmas sõidukiheitmete tekitatava saaste murettekitavat taset ja heitmete rolli kasvuhooneefekti tekitavate gaaside moodustamisel, on vaja heitmeid ning eelkõige CO2 heitmeid vähendada kooskõlas kohustusega, mis võeti juunis 1992 Rio de Janeiros allkirjastatud kliimamuutuste raamkonventsiooni alusel; CO2 tekib otseselt süsinikul põhinevate kütuste põlemisest; CO2 heitmeid saab põhimõtteliselt vähendada väiksema kütusekuluga; see nõuab edusamme mootorite ja sõidukite konstrueerimisel ja kütuse kvaliteedis; komisjoni järgmises ettepanekus võetakse kõiki neid tegureid arvesse;

liikmesriikidel tuleks lubada maksusoodustustega soodustada uute sõidukite kasutuselevõttu, mis vastavad ühenduse tasandil vastuvõetud nõuetele; need maksusoodustused peavad olema kooskõlas asutamislepingu sätetega ning vastama lisaks teatavatele tingimustele, mille eesmärk on vältida siseturu moonutusi; käesoleva direktiivi sätted ei mõjuta liikmesriikide õigust liita saaste- ja muude ainete emissioonid mootorsõidukite liiklusmaksude arvestamise alusesse;

käesolevast direktiivist eelneva teatamise nõue ei piira ühenduse õiguse muid sätteid, eelkõige asutamislepingu artikli 93 lõike 3 alusel kehtivaid teatamisnõudeid;

nõukogu peaks 30. juuniks 1996 komisjoni poolt 31. detsembriks 1994 esitatava ettepaneku alusel vastu võtma aastast 2000 algava etapi nõuded ning selle ettepaneku eesmärk peab olema vähendada oluliselt mootorsõidukite heitmeid;

komisjon on huvitatud osapooltega pidanud laiaulatuslikke konsultatsioone, mis kulmineerusid 21. ja 22. septembril 1992 peetud sümpoosioniga "Auto Emissions 2000", mis näitas, et praegune heitgaasidele keskenduv lähenemine peab olema üks tegur käesoleva direktiivi nõuete elluviimisele järgnevas etapis osana "mitmetahulisest" lähenemisest, mis sisaldab maanteeliiklusest tingitud õhusaaste vähendamise kõiki meetmeid; kõiki parameetreid, mille puhul on kindlaks tehtud, et neil on märkimisväärne mõju sellisele saastele, saab praegu esitada vaid loetelu kujul; komisjon kohustub tegema vajalikud analüüsid keskkonnaalaste, tehnoloogiliste ja tulususaspektide kohta, esitamaks enne 1994. aasta detsembri lõppu ühenduse meetmete kvantitatiivsed eesmärgid aastaks 2000;

mootorsõidukite tekitatud saasteaineheitmete taseme vähendamise eesmärgi eelduseks on, et kui komisjon teeb ettepanekud pärast aastat 2000 kohaldatavate meetmete kohta ja võttes arvesse muu hulgas artiklis 4 sätestatud täiendavate tehniliste meetmete koostamist, esitab see vajaduse korral sihtväärtused, mis hõlmavad heitmete edasist olulist vähendamist,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 70/220/EMÜ I lisa muudetakse vastavalt käesoleva direktiivi lisale.

Artikkel 2

1. Alates 1. juulist 1994 või, kui käesolevat direktiivi ei avaldata Euroopa Ühenduste Teatajas hiljemalt 31. detsembril 1993, kuus kuud pärast selle avaldamist nõustuvad liikmesriigid direktiivi 70/156/EMÜ artikli 4 lõike 1 ja artikli 7 lõike 1 eesmärkide saavutamiseks täitma käesoleva direktiiviga muudetud direktiivi 70/220/EMÜ nõudeid.

2. Alates 1. jaanuarist 1996 ei tohi liikmesriigid enam anda:

- EÜ tüübikinnitust direktiivi 70/156/EMÜ artikli 4 lõike 1 kohaselt, ega

- siseriiklikku tüübikinnitust, välja arvatud tuginemise korral direktiivi 70/156/EMÜ artikli 8 lõike 2 sätetele,

sõidukitüübile õhusaastest tulenevatel põhjustel, kui sõidukitüüp ei vasta käesoleva direktiiviga muudetud direktiivi 70/220/EMÜ sätetele.

3. Alates 1. jaanuarist 1997 liikmesriigid:

- loevad direktiivi 70/156/EMÜ kohaselt uute sõidukitega kaasnevad vastavussertifikaadid kehtetuks kõnealuse direktiivi artikli 7 lõike 1 kohaldamisel, ning

- keelduvad selliste uute sõidukite registreerimisest, müügist ja kasutuselevõtmisest, millega ei ole kaasas direktiivi 70/156/EMÜ kohaseid vastavussertifikaate, välja arvatud juhud, kui kohaldatakse direktiivi 70/156/EMÜ artikli 8 lõike 2 sätteid,

õhusaastest tulenevatel põhjustel, kui sõiduk ei vasta käesoleva direktiiviga muudetud direktiivi 70/220/EMÜ sätetele.

Artikkel 3

Liikmesriigid võivad ette näha maksusoodustusi ainult selliste mootorsõidukite suhtes, mis vastavad käesoleva direktiiviga muudetud direktiivi 70/220/EMÜ nõuetele. Maksusoodustused peavad olema kooskõlas asutamislepingu sätetega ning vastama järgmistele tingimustele:

- neid kohaldatakse kõigi uute sõidukite suhtes, mida müüakse liikmesriigi turul ja mis juba täidavad käesoleva direktiiviga muudetud direktiivi 70/220/EMÜ nõudeid,

- need lõpevad uutele mootorsõidukitele artikli 2 lõikes 3 sätestatud heitkoguste piirväärtuste kohustuslikul kohaldamisel,

- iga mootorsõidukitüübi puhul on need väiksemad lisakulust, mis on seotud tehniliste lahendustega, et tagada vastavus ettenähtud väärtustele, ning nende paigaldamisega sõidukile.

Komisjonile tuleb teatada piisavalt aegsasti kõigist esimeses lõikes nimetatud soodustuste sisseseadmise või muutmise kavadest, et komisjon saaks esitada oma märkused.

Artikkel 4

Asutamislepingus sätestatud tingimustel tegutsev nõukogu teeb enne 30. juunit 1996 otsuse ettepanekute kohta, mille komisjoni esitab 31. detsembriks 1994, mootorsõidukite heitgaaside tekitatud õhusaaste vastaste ühenduse meetmete edasise etapi kohta. Meetmeid kohaldatakse alates 2000. aastast.

Komisjon kasutab ettepanekutes järgmist lähenemist:

- meetmed kavandatakse selleks, et täita ühenduse õhukvaliteedi kriteeriumide ja seotud eesmärkide nõudeid,

- viiakse läbi iga meetme tasuvuse hindamine; üldhinnangus arvestatakse muu hulgas seda, kui palju:

- liikluskorraldus, näiteks keskkonnakulude asjakohase jaotamise teel,

- kasvav linnade ühistransport,

- uued käivitustehnoloogiad (näit elektriline ülekanne),

- alternatiivkütuste (näit biokütused) kasutamine

aitaksid kaasa õhukvaliteedi parendamisele,

- võttes arvesse kavandatud eesmärke, on meetmed proportsionaalsed ja mõistlikud.

Ettepanekud koosnevad eelkõige järgmistest osadest, võttes arvesse eespool kirjeldatud metoodikat ning olles suunatud käesoleva direktiivi rakendusalasse kuuluvate sõidukite saateheitmete olulisele vähendamisele:

1. Käesoleva direktiivi nõuete edasiarendused

järgmistele punktidele antud hinnangute alusel:

- traditsioonilise mootori ja järelpõlemistehnoloogia potentsiaal,

- katsetuskorra võimalik parendamine, näit külmkäivitus, käivitus madalal või talvistel temperatuuridel, kulumiskindlus (näit vastavustestimisel), kütuseaurud,

- meetmed tüübikinnituse tasandil, mis toetavad tugevdatud kontrolli- ja hooldusnõudeid, sealhulgas näiteks pardadiagnostikasüsteemid,

- võimalus kontrollida ringluses olevate sõidukite vastavust,

- proportsionaalne vajadus:

i) HC ja NOx konkreetsete määrade järele lisaks kumulatiivsele piirväärtusele, ja

ii) meetmete järele, mis kataksid seni reguleerimata saasteaineid.

2. Täiendavad tehnilised meetmed konkreetsete direktiivide raamistikus, sealhulgas:

- kütusekvaliteedi parendamine sõidukiheitmete ohtlike ainete (eelkõige benseeni) osas,

- kontrolli- ja hooldusprogrammi nõuete tugevdamine.

Uute tüübikinnituste suhtes ei kohaldata enne 1. jaanuari 2000 vähendatud piirväärtusi, mille kohta antakse välja uus direktiiv. Nõukogu teeb otsuse maksusoodustuste tegemise tingimuste kohta nende piirväärtuste alusel.

Artikkel 5

Liikmesriigid jõustavad käesoleva direktiivi täitmiseks vajalikud õigus- ja haldusnormid 1. juuliks 1994, või kui direktiivi ei avaldata Euroopa Ühenduste Teatajas 31. detsembriks 1993, kuue kuu jooksul pärast selle avaldamist. Liikmesriigid teatavad nendest viivitamata komisjonile.

Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 6

Käesolev direktiiv on adresseeritud liikmesriikidele.

Brüssel, 23. märts 1994

Euroopa Parlamendi nimel

president

E. Klepsch

Nõukogu nimel

eesistuja

TH. Pangalos

[1] EÜT C 56, 26.2.1993, lk 34.

[2] EÜT C 201, 26.7.1993, lk 9.

[3] EÜT C 112, 20.12.1973, lk 1.

[4] EÜT C 138, 17.5.1993, lk 1.

[5] EÜT L 76, 6.4.1970, lk 1. Direktiivi on viimati muudetud direktiiviga 93/59/EMÜ (EÜT L 186, 28.7.1993, lk 21).

[6] EÜT L 42, 23.2.1970, lk 1. Direktiivi on viimati muudetud komisjoni direktiiviga 93/81/EMÜ (EÜT L 264, 23.10.1993, lk 49).

[7] EÜT L 159, 15.6.1974, lk 61.

[8] EÜT L 32, 3.2.1977, lk 32.

[9] EÜT L 223, 14.8.1978, lk 48.

[10] EÜT L 197, 20.7.1983, lk 1.

[11] EÜT L 36, 9.2.1988, lk 1.

[12] EÜT L 214, 6.8.1988, lk 1.

[13] EÜT L 226, 3.8.1989, lk 1.

[14] EÜT L 242, 30.8.1991, lk 1.

--------------------------------------------------

LISA

DIREKTIIVI 70/220/EMÜ (MUUDETUD DIREKTIIVIGA 93/59/EMÜ) LISADE MUUDATUSED

I LISA

1.Punkt 3.1 sõnastatakse järgmiselt:

"3.1. Sõidukitüübi direktiivi 70/156/EMÜ artikli 3 lõike 4 kohase tüübikinnitustaotluse seoses summutitoru heitgaaside, kütuseaurude ja saastamisvastaste seadmete kulumiskindlusega esitab tootja."

2.Punkt 4 sõnastatakse järgmiselt:

"4. EÜ TÜÜBIKINNITUSE ANDMINE

4.1. Asjaomaste nõuete täitmise korral antakse EMÜ tüübikinnitus direktiivi 70/156/EMÜ artikli 4 lõike 3 kohaselt.

4.2. EÜ tüübikinnitustunnistuse näidis on esitatud IX lisas."

3.Punkt 5.3.1.4Veergude pealkirjad ja M-kategooria sõidukitega seotud tabeli esimene rida asendatakse järgmisega:

"Sõidukikategooria | Tuletatud mass RM (kg) | Piirväärtused |

Süsinikmonooksiidi mass L1 (g/km) | Süsivesinike ja lämmastikoksiidide mass kokku L2 (g/km) | Osakeste mass L3 (g/km) |

Bensiin | Diislikütus | Bensiin | Diislikütus | Diislikütus |

M | Kõik | 2,2 | 1,0 | 0,5 | 0,7 | 0,08 |

+++++ TIFF +++++

--------------------------------------------------